Гэты чалавек з цікавай біяграфіяй знаходзіць час і для працы з моладдзю: яго часта запрашаюць на такія мерапрыемствы, сустрэчы. Да таго ж Барыс Брык пастаянна бярэ ўдзел у працы Беларускага саюза афіцэраў. А яшчэ юбіляр многім брастаўчанам паказвае прыклад таго, як важна весці здаровы лад жыцця. Звычайна ж яго раніца пачынаецца з зарадкі, плавання. І аздараўленчыя магчымасці лазні юбіляр таксама выдатна выкарыстоўвае. Помніцца, яшчэ некалькі гадоў таму ён рэгулярна гуляў у валейбол.